
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επω¬ 
νυμία «ΑΡΤΕΜΕίΙΟ ΙΔΡΥΜΑ» και κύρωση τον Ορ¬ 


γανισμού αυτού.1 

Τροποποίηση και. συμπλήρωση των διατάξεων του Οργα- 
γανισμού του Εκλησιαστικού Ορφανοτροφείου Καλαβρύ¬ 
των.2 

ΥΠΟΥΡΓΙΚΕ! ΛΠΟΦΑΖΕΙΧ ΚΑΙ ΕΓΚΡΙΧΕΙΕ 


Ορισμός ζώνης προστασίας 50 μ. περιμετρικά της ιδιο¬ 
κτησίας Γεωργίου Αργυρού στη Μεσσαριά.. 3 

Χαρακτηρισμός ως ιστορικού διατηρητέου μνημείου και 
ως έργου τέχνης του κτιρίου της Βιβλιοθήκης «Πα- 


λαμήβης» στο Ναύπλιο, μαζί με τον περιβάλλοντα χώρο 

του. 4 

Καθορισμός αριθμού προσωπικού με ανάθεση έργου από το 
Εθνικό Θέατρο.5 

Τροποποίηση της 2185/11233/15.3.88 από,φάσης της Υ¬ 
πουργού Πολιτισμού.6 

Διόρθωση σφαλμάτων στην Κ. 463(/3ΐ3/16.9,88 απόφα¬ 
ση του Υπουργού Οικονομικών.7 


ΔΙΑΤΑΓΜΑΤΑ 

(ΐ) 

Εγκριση σύστασης του κοινωφελούς ιδρύματος με την επω¬ 
νυμία «ΑΡΤΕΜΕΙΟ ΙΔΡΥΜΑ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την απο 22.10.1981 μυστική διαθήκη της Γεωργίας 
χας Νικ., Αρτέμη, που δημοσιεύθηκε με το αριθ. 68/3.4.1987 
πρακτικό του Μον. Πρωτοδικείου Συρου, με την οποία συστή- 
θηκε κοινωφελές ίδρυμα με την επωνυμία «ΑΡΤΕΜΕΙΟ 
ΙΔΡΥΜΑ» και με έδρα την Ερμούπολη Σύρου. 

2. Τις διατάξεις των άρθρων : α) 95 και 98 του Α.Ν.2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 28.6.1988 γνωμοδότηση του Συμβουλίου Εθνι¬ 
κών Κληροδοτημάτων. 


Με πρόταση των Υπουργών Οικονομικών και Εθνικής 
Παιδείας και Θρησκευμάτων, αποφασίζουμε : 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΑΡΤΕΜΕΙΟ ΙΔΡΥΜΑ», η οποία έγινε από 
τη Γεωργία χα Νικ. Αρτέμη με την από 22.10.1981 μυστική 
διαθήκη της, η οποία δημοσιεύθηκε με το αριθ. 68/3.4.1987 
πρακτικό του Μον. Πρωτοδικείου Σύρου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομικών και Εθνικής Παιδείας και Θρησκευμάτων και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Μ. 2039/39 και 
των διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατέσσερα (14) 
άρθρα και καταχωρίζεται παρακάτω : 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΑΡΤΕΜΕΙΟ ΙΔΡΥΜΑ» 

Άρθρο 1. 

Μορφή-Επωνυμία-Έδρα-Σφραγίδα. 

1. Το κοινωφελές ίδρυμα με την επωνυμία «Αρτέμειο 
Ίδρυμα», που συστήθηκε από τη Γεωργία χα Νικολ. Αρτέμη 
με την από 22.10.1981 μυστική διαθήκη της,που δημοσιεύθη¬ 
κε με το αριθ. 68/3.4.1987 πρακτικό του Μον. Πρωτοδικείου 
Σύρου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πράξης, 
του παρόντος οργανισμού, του Α.Ν. 2039/39, όπως κάθε φορά 
ισχύει ο νόμος αυτός, και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του Ιδρύματος είναι η Ερμούπολη Σύρου. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά, μέσα σε πλαίσιο, την επωνυμία του ιδρύ¬ 
ματος και στο μέσον αυτής την έδρα και το έτος έγκρισης της 
σύστασής του. 

Άρθρο 2. 

Σκοπός. 

Σκοπός του ιδρύματος είναι η παροχή υποτροφιών σε 
οικονομικά αδυνάτους απόφοιτους Σχολείων Δευτεροβάθμιας 
Εκπαίδευσης, οι οποίοι διακρίνονται για την επίδοση και το 
ήθος τους, κατάγονται από τη νήσο Σύρο και δεν μπορούν να 
συνεχίσουν τις σπουδές τους στα ανώτατα εκπαιδευτικά 
ιδρύματα με δικές τους δαπάνες. Η ενίσχυση αυτή παρέχεται 
για να μπορέσουν οι απόφοιτοι να συνεχίσουν ανώτατες σπου¬ 
δές στην Ελλάδα και στη συνέχεια στο εξωτερικό, κατά προ· 

τίμηση για να αποκτήσουν δίπλωμα ιατρικής ή τυχόν άλλου 
που είναι χρήσιμο για την εξυπηρέτηση των κατοίκων της 
Σύρου και με την υποχρέωση (μετά τη λήξη των σπουδών 
τους) να ασκήσουν το επάγγελμά τους για μία δεκαετία στη 
Σύρο. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν : 
α) Καταθέσεις επτά εκατομμυρίων πεντακοσίων εβδομήντα 
τριών χιλιάδων διακοσίων εβδομήντα τριών (7.573.273) δρα¬ 
χμών στις τράπεζες Εθνική και Εμπορική, καθώς και στο 
Ταχυδρομικό Ταμιευτήριο. 

β) Το 1/2 εξ αδιαιρέτου των παρακάτω ακινήτων που 
βρίσκονται στη Σύρο : 

1. Ενός καταστήματος, έκτασης 56 μ2, στην οδό Πρωτο¬ 
παπαδάκη αριθμός 13. 

2. Ενός καταστήματος, έκτασης 70 μ2, στην οδό Πρωτο¬ 
παπαδάκη αριθμός 15. 

3. Μιας αποθήκης, έκτασης 40 μ2 περίπου ,στην οδό Θερ¬ 
μοπυλών 10. 

4. Μιας διώροφης οικοδομής στη συμβολή των οδών Χίου 
και Πάρου. 

5. Ενός καταστήματος στην ακτή Στρ. Παπάγου, έκτασης 
288 μ 2. 

2. Πόροι του ιδρύματος είναι : 

α) Τα εισοδήματα από την εκμετάλλευση των περιουσια¬ 
κών του στοιχείων. 

β) Οι τόκοι από τις καταθέσεις του σε Τράπεζες ή άλλους 
πιστωτικούς οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε φυσικού 
ή νομικού προσώπου, προς αυτό. 

. Άρθρο 4. 

Διοίκηση. 

1. Το ίδρυμα διοικείται από τετραμελές Διοικητικό Συμ¬ 
βούλιο που αποτελείται από τους : 

α) Μητροπολίτη Σύρου. 

β) Νομάρχη Κυκλάδων. 

γ) Δήμαρχο Ερμούπολης και 

δ) Προϊστάμενο Διεύθυνσης δευτεροβάθμιας εκπαίδευσης 
Νομού Κυκλάδων. - 

2. Τα μέλη του Διοικητικού Συμβουλίου ορίζουν με πράξη 

τους, έπειτα από ψηφοφορία, τον Πρόεδρο, τον Αντιπρόεδρο, 
το Γραμματέα και τον Ταμία. ί 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδήποτε 
λόγο, κάποιου από τα μέλη του Διοικητικού Συμβουλίου, η 
κενή θέση συμπληρώνεται με απόφαση των υπολοίπων μελών, 
σύμφωνα με τις διατάξεις της συστατικής πράξης και του 
άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει κάθε τρίμηνο 
και έκτακτα όποτε το ζητήσει ο Πρόεδρος ή δύο από τά μέλη 
του, με γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου. 

5. Το Διοικητικό Συμβούλιο βρίσκεται, σε απαρτία όταν 

τα παρόντα μέλη είναι περισσότερα από τα απάντα. Μεταξύ 
τών παρόντων πρέπει υποχρεωτικά να είναι και ο Πρόεδρος ή ο 
νόμιμος αναπληρωτής του. - 

6. Οι αποφάσεις του Διοικητικού Συμβουλίου λαμβάνο- 
νται κατά πλειόψηφία των παρόντων μελών και σε περίπτωση 
ισοψηφίας υπερισχύει η γνώμη με την οποία συντάσσεται ο 
Πρόεδρος. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. . 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορικά ή 


άλλα έξοδα που δαπάνησαν για την εκτέλεση υπηρεσίας του 
ιδρύματος, εφόσον έγιναν έπειτα από ειδική εντολή του Διοι¬ 
κητικού Συμβουλίου και αποδεικνύεται ότι πραγματοποιή¬ 
θηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 
1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη διά¬ 
θεση των πόρων αυτού, καθώς και για κάθε ενέργεια που σχε¬ 
τίζεται με την εκπλήρωση του σκοπού του, πάντοτε όμως 
σύμφωνα με τις διατάξεις της συστατικής πράξης, του πα¬ 
ρόντος οργανισμού, του Α.Ν. 2039/39 και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου, 
καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα : ■' 

α) Καταρτίζει, ψηφίζει και υποβάλλει κάθε χρόνο για , 
έγκριση στην αρμόδια από το νόμο Αρχή (Τπουργό Οικονο¬ 
μικών ή Νομάρχη Κυκλάδων) τόν προϋπολογισμό και απολο¬ 
γισμό του ιδρύματος, σύμφωνα με τις διατάξεις των άρθρων 

101 και 102 του Α.Ν. 2039/39 και του από 20.12.1939 Β. 
Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλ¬ 
λει και τον γενικό ισολογισμό του ενεργητικού και παθητικού 
του ιδρύματος. 

β) Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκριμένο προϋπολογισμό του. Προσ¬ 
διορίζει τα δικαιώματα, τις υποχρεώσεις και τα ειδικότερα 
καθήκοντα του παραπάνω προσωπικού, καθώς και την αμοιβή 
του, σύμφωνα με τους όρους των συλλογικών συμβάσεων ερ¬ 
γασίας και τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη και καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεάν, καθώς και για την ανακήρυξη 
ευεργέτών και δωρητών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του Ιδρύ¬ 
α) Εκπροσωπεί τούτο στα Δικαστήρια, στις Αρχές, καθώς 
και στις σχέσεις του με κάθε τρίτο αυτοπροσώπως ή με πρό¬ 
σωπο που ορίζεται από αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσει την έναρξη και λήξη αυτών 
και διευθύνει τις συζητήσεις. Οι προσκλήσεις για συνεδρίαση 
στέλνονται στα μέλη του Διοικητικού Συμβουλίου πέντε (5) 
τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημε¬ 
ρήσια διάταξη των θεμάτων που θα συζητηθούν, την οποία και 
υπογράφει. Θέμα που δεν περιλαμβάνεται σ’ αυτήν δεν συζη- 
τείται, εκτός αν πρόκειται για επείγουσα υπόθεση και συμ¬ 
φωνήσει γι’ αυτό η πλειόψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκοπιμο, να αναθέτει την ειση- 
γηση διαφόρων θεμάτων σε άλλο μέλος του Διοικητικού 

Συμβουλίου. / 

ε) Αλληλογραφεί με τις Αρχές και υπογράφει όλα τα 

έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικός του Ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικες εξουσιοδοτήσεις και εντο¬ 
λές αυτού. 

2. Τον Πρόεδρο, όταν αυτός απουσιάζει ή κωλύεται, ανα¬ 
πληρώνει ο Αντιπρόεδρος και σε περίπτωση απουσίας ή κω- 
λύματος αυτού άλλο μέλος του Διοικητικού Συμβουλίου, που 
ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του Ιδρύματος : 

α) Συνυπογράφει με τον Πρόεδρογκάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών 
συνθηκών), να βοηθείται από υπάλληλο του ιδρύματος, την 
ευθύνη όμως για τις ενέργειες τούτου φέρει πάντοτε Ό ίδιος. 

3. Τον Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος : 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά ένα 
μικρό ποσο, που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του οποίου 
καθορίζεται με απόφαση του Διοικητικού Συμβουλίου στην 
αρχή κάθε έτους. 

γ) Ενεργεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι οικονομικά αδύνατοι 
απόφοιτοι Σχολείων Δευτεροβάθμιας Εκπαίδευσης που δεν 
μπορούν να συνεχίσουν τις σπουδές τους στα ανώτατα εκπαι¬ 
δευτικά ιδρύματα με δικές τους δαπάνες, διακρίνονται για 
το ήθος και την επίδοσή τους και κατάγονται από τη νήσο 
Σύρο. 

Οι οικονομικές ενισχύσεις (υποτροφίες) χορηγούνται 
με τον ορο (αναγραφόμενο υποχρεωτικά στη διακήρυξη) 
οτι οι υποτροφοι μετά το πέρας των σπουδών τους υποχρεούν- ·~ 
ται να ασκησουν το επάγγελμά τους για μία δεκαετία στη 
Σύρο και σε περίπτωση που δεν θα τηρηθεί (ο όρος αυτός) 
η υποτροφία επιστρέφεται εντόκως. 

2., Η επιλογή, και ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του Α.Ν. 
2039/1939 και του από 18.8.1941 Καν. Δ/τος (Φ Ε Κ 
286/Α'/23.8.1941). 


Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος, 
και τον αριθμό των υποτρόφων, πάντοτε όμους μέσα στα όρια 
που ορίζονται από τις διατάξεις της συστατικής πράξης 
του ιδρύματος, του άρθρου 54 του Α.Ν. 2039/1939 και του 
άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμ¬ 
φωνα με τις διατάξεις των άρθρων 21, 23, 24, 26 και 27 
του από 18.8.1941 Καν. Δ/τος (Φ.Ε.Κ. 286/Α/23.8.1941). 

3. Η χορήγηση της υποτροφίας διακόπτεται όταν συντρέ¬ 
χουν οι προϋποθέσεις που ορίζονται από τις διατάξεις της 
συστατικής πράξης του ιδρύματος και του άρθρου 29 του 
παραπάνω Καν. Δ/τος, οι οποίες διαπιστώνονται με πράξη 
του Διοικητικού Συμβουλίου του ιδρύματος, που έχει υπο¬ 
χρέωση να παρακολουθεί την όλη πορεία των σπουδών 
των υποτρόφων και να αξιώνει απ’ αυτούς την υποβολή, 
κάθε έτος αποδεικτικών στοιχείων της επίδοσης τους. 

Άρθρο 11. 

Οικονομική . διαχείριση. 

1. Η οικονομική διαχείρισή του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρνη¬ 
σης του σχετικού Π. Δ/τος έγκρισης της σύστασης του ιδρύ¬ 
ματος, η οποία μπορεί να παραταθεί μέχρι την 31η Δε¬ 
κεμβρίου του επόμενου ημερολογιακού έτους, με απόφαση 
του Διοικητικού Συμβουλίου που λαμβάνεται στην προότη 
συνεδρίασή του. 

2. Η οικονομική διαχείρισή γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 . και του από 20.12.1939 σχετικού 
Δ/τος (Φ.Ε.Κ. 552/Α/22.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία : 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων ■ του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος, που πραγματο¬ 
ποιούνται στη διάρκεια της χρήσης. 

δ) Βιβλίο-Μητρώο υποτρόφων, όπου καταχωρίζονται 
τα ονόματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρθρου 
34 του από 18.8.1941 Καν. Δ/τος. 

ε) Στελέχη, αριθμημένων διπλοτύπων αποδείξεων είσπρα¬ 
ξης και ενταλμάτοον πληρωμής, θεωρημένα από.τον Πρόεδρο. 

2. Εκτός από τα παραπάνω βιβλία και. στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού. 

Ο οργανισμός του ιδρύματος ,μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του; Α.Ν. 2039/1939 και 110 
και 119 του Αστικού Κώδικα,ι ύστερα από πρόταση του 
Διοικητικού Συμβουλίου αυτού. ■ 

Άρθρο 14. 

Διάλυση του ιδρύματος-Τύχη 'περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


2. Σε περίπτωση διάλυσης του ιδρύματος για οποίο δήποτε 
λόγο, η περιουσία του περιέρχεται στον ΟΙΚΟ ΕΥΓΗΡΕΙΑΣ 
ΙΕΡΑΣ ΜΗΤΡΟΠΟΛΕΩΣ ΣΤΡΟΤ. 

Στους Υπουργούς Οικονομικών και Εθνικής Παιδείας και 
Θρησκευμάτων, αναθέτουμε τη δημοσίευση και εκτέλεση 
του παρόντος Διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΗΣ ΤΣΟΒΟΛΑΣ ΓΙΩΡΓΟΣ ΠΑΠΑΝΔΡΕΟΥ 


( 2 ) 

Τροποποίηση και συμπλήρωση των διατάξεων του Οργα¬ 
νισμού του Εκκλησιαστικού Ορφανοτροφείου Καλαβρύ¬ 
των. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : α) Των άρθρων 110 και 119 του 
Αστικού Κώδικα, β) των άρθρων 95 παρ. 1 και 98 παρ. 
1 και 2 του Α.Ν. 2039/1939. 

2. Την 12/27.1.1987 πράξη του Διοικητικού Συμβουλίου 
του Εκκλησιαστικού Ορφανοτροφείου Καλαβρύτων. 

3. Την 471/7.7.1988 κοινή απόφαση 1 του Πρωθυπουργού 
και του Υπουργού Υγείας, Πρόνοιας και Κοινωνικών Ασφα¬ 
λίσεων (ανάθεση αρμοδιοτήτων Υπουργού Υγείας, Πρόνοιας 
και Κοινωνικών Ασφαλίσεων στους Υφυπουργούς Υγείας, 
Πρόνοιας και Κοινωνικών Ασφαλίσεων Εμμαν. Σκουλάκη, 
Χρ. Οικονόμου και Νικ. Ριζόγιαννη) (Φ.Ε.Κ. 463/7.7.1988 
τ.Β')· 

4. Την 4/29.3.1988 γνωμοδότηση του Συμβουλίου Εθνι¬ 
κών Κληροδοτημάτων. 

Με πρόταση του Υπουργού Οικονομικών και του Υφυ¬ 
πουργού Υγείας, Πρόνοιας και Κοινωνικών Ασφαλίσεων, 
αποφασίζουμε : 

Άρθρο μόνο. 

Εγκρίνουμε την τροποποίηση και συμπλήρωση των 
άρθρων 2 και 23 του Οργανισμού του ιδρύματος «Εκκλη¬ 
σιαστικό Ορφανοτροφείο Καλαβρύτων» που προτείνεται 
με την 12/27.1.1987 πράξη του Διοικητικού Συμβουλίου 
του εν λόγω ιδρύματος, όπως καταχωρίζονται παρακάτω : 

Άρθρο 2. 

Σκοπός του ιδρύματος είναι η παροχή περίθαλψης-μόρ- 
φωσης και χριστιανικής αγωγής, γενικώτερα δε η παροχή 
οιασδήποτε προστασίας σε παιδιά ορφανά, χρονίως πάσχοντα 
ή ανάπηρα και σε ηλικιωμένα πρόσωπα που έχουν ανάγκη 
βοήθειας, καθώς και η ψυχοπαιδαγωγική και κοινωνικοθε- 
ραπευτική μέριμνα των νοητικά καθυστερημένων και σπαστι¬ 
κών ατόμων, η επαγγελματική τους κατάρτιση και αποκατά¬ 
σταση, σύμφωνα με τις διατάξεις του Ν. 1566/1985 και η 
κοινωνική τους προστασία και ένταξη. 

Ο σκοπός του ιδρύματος πραγματοποιείται : 

Α) Με τη σύσταση και λειτουργία απ’ αυτό, μέσα στην 
Επαρχία Καλαβρύτων, κέντρων για τη νεότητα : 

α) Οικοτροφείου, β) Ορφανοτροφείου, γ) Κέντρων Νεό¬ 
τητας, δ) Οίκων περίθαλψης χρονίως πασχόντων ή αναπή¬ 
ρων παιδιών, ε) Σχολής για τη διδασκαλία τέχνης, κατά 
προτίμηση εκκλησιαστικής. 

Β) Με τη παροχή οικονομικής ενίσχυσης υπέρ των 
εκκλησιαστικών δραστηριοτήτων της Ιεράς Μητρόπολης 
Καλαβρύτων και Αιγιαλείας, που ασκούνται στην Επαρχία 


Καλαβρύτων, για τη διαπαιδαγώγηση της νεότητας ή προ¬ 
στασία του Γήρατος, μεταξύ των οποίων και το Γηροκο¬ 
μείο Καλαβρύτων. 

Άρθρο 23. 

■ Το Οικονομικό έτος αρχίζει την 1η Ιανουάριου και λήγει 
την 31η Δεκεμβρίου κάθε έτους. 

Ο Προϋπολογισμός του «Εκκλησιαστικού Ορφανοτρο¬ 
φείου Καλαβρύτων» συντάσσεται και υποβάλλεται για 
έγκριση, σύμφωνα με όσα ορίζονται στο άρθρο 101 του 
Α.Ν. 2039/1939. 

Ανάλογα προς τις υφιστάμενες εκάστοτε δυνατότητες 
το Διοικητικό Συμβούλιο εγγράφει στον Προϋπολογισμό 
χρηματικά ποσά για την εκπλήρωση των σκοπών του ιδρύ¬ 
ματος, όπως προσδιορίζονται στο άρθρο 2, ήτοι για τη 
σύσταση και λειτουργία Κέντρων για τη Νεότητα ή προς 
ενίσχυση των Εκκλησιαστικών δραστηριοτήτων της Ιεράς 
Μητρόπολης Καλαβρύτων και Αιγιαλείας μεταξύ των 
οποίων και το Κα?λιμανοπούλιον Εκκλησιαστικόν Διακονι¬ 
κόν Κέντρον. 

Στον Υπουργό Οικονομικών και στον Υφυπουργό Υγείας, 
Πρόνοιας και Κοινωνικών Ασφαλίσεων αναθέτουμε τη δημο¬ 
σίευση και εκτέλεση του παρόντος Διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ Ο ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΩΝ ΚΑΙ ΚΟΙΝ, ΑΣΦΑΛΙΣΕΩΝ 

ΔΗΜΗΤΡΗΣ ΤΣΟΒΟΛΑΣ ΧΡΗΣΤΟΣ ΟΙΚΟΝΟΜΟΥ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρι-δ. ΔΙΛΑΠ/339ΐ32/ι2ΐ1ί3ι3 (3) 


Ορισμός ζώνης προστασίας 50 μ. περιμετρικά της ιδιο¬ 
κτησίας Γεωργίου Αργυρού στη Μεσσαριά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
(37/τ.Α/26.7.85). β) του άρθρου 52 του Ν. 5351/1932 
«περί Αρχ/των», γ) του Ν. 1469/50 «περί προστασίας 
ειδικής κατηγορίας οικοδομημάτων και έργων τέχνης με¬ 
ταγενεστέρων του 1830», δ) του Π.Δ. 941/77 «περί Ορ¬ 
γανισμού του ΥΠΠΕ», ε) την ΥΑ με αριθ. ΥΠΠΟ/ΔΙΟΙΚ/ 
Ο—Ε/Φ.09/32530/8.8.86 «περί μεταβίβασης αρμοδιοτήτων 
και δικαιώματος υπογραφής «Με εντολή Υπουργού» στο 
Γενικό Γραμματέα, στον Ειδικό Γραμματέα του Διοικη¬ 
τικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού» (ΦΕΚ 
548/Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί 

ανακατανομής αρμοδιοτήτων των. Υπουργείων ΥΠΠΕ— 

ΥΧΟΠ». 

3. Την Υπουργική απόφαση με αριθμό 21338/1337/ 
24.5.85 (ΦΕΚ 351/Τ.Β/31.5.85) με την οποία χαρακτη¬ 
ρίστηκε ως έργο τέχνης το κτίριο ιδιοκτησίας Γεωργίου 
Αργυρού στη Μεσσαριά Θήρας. 

4. Τα στοιχεία του φακέλου, 

5. Την ομόφωνη γνωμοδότηση του Τοπικού Συμβου¬ 
λίου Μνημείων Νήσων με αριθμό 5/17.6.88, αποφασί¬ 
ζουμε : 

Συμπληρώνουμε την ΥΑ 21338/133 //24.5.85 (ΦΕΚ 
351/Β/31.5.85 με την οποία χαρακτηρίστηκε ως έργο 
τέχνης το κτίριο ιδιοκτησίας Γεωργίου Αργυρου στη Μεσ- 




σαριά Θήρας, και ορίζουμε' ζώνη προστασίας 50 μ. πε¬ 
ριμετρικά της ιδιοκτησίας, όπιυς φαίνεται στο συνημμένο 
τοπογραφικό διάγραμμα, διότι συντελεί στην προβολή και 
ανάδειξη του μνημείου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1988 

Με εντολή Τπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 

£ΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


Αρι*. ΔΙΛΑ Π /Γ/3442/39068 ' (4) 


Χαρακτηρισμός ως ιστορικού διατηρητέου μνημείου και 
ως έργου τέχνης του κτιρίου της Βιβλιοθήκης «Παλα- 
μηδης» στο Ναύπλιο, μαζί με τον περιβάλλοντα χώρο 
του. 


Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Τις διατάξεις α) του Ν. 15 58/85 «περί Κυβέρνη¬ 
σης και Κυβερνητικών Οργάνων» που δημοσιεύθηκε στο 
ΦΕΚ 137/τ.Α/26.7.87, β) του άρθρου 52 του Ν. 5351/ 
1932 «περί Αρχαιοτήτων», γ) του Ν. 1469/50 «περί προ- 
στασιας ειδικής κατηγορίας οικοδομημάτων και έργων τέ¬ 
χνης, μεταγενέστερων του 1830», δ) του Π.Δ. 941/77 
«περί Οργανισμού του ΤΠΠΕ», ε) την ΤΑ με αριθ. ΤΠΠΟ/ 
ΔΙΟΙΚ/Ο Ε/Φ09/32530/8.8.86 «περί μεταβίβασης αρμο¬ 
διοτήτων και δικαιώματος υπογραφής «Με εντολή Υπουρ¬ 
γού» στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους 
Προϊσταμένους Δ/νσεων, Τμημάτων και Γραφείων της 

548/ Ρ Β/12 8 86) σίΚς ^ ^ πουργείου Πολ '- τισ μ° ύ » (ΦΕΚ 


2. Το Π.Δ. 161/26.4.84 (ΦΕΚ 54/Α/30.4.84) «περ [ 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

3. Την εισήγηση αρχιτέκτονα της ΔΠΚΑΝΜ και τις 
λοιπές υπηρεσιακές ανάγκες. 

4. Την ομόφωνη γνωμοδότηση του Τοπικού Συμβου¬ 
λίου Μνημείων Ν.Δ. Ελλάδας, με αριθμό 5/25.7.1988. 
"αποφασίζουμε :■··'·· 

Χαρακτηρίζουμε ως έργο τέχνης και ιστορικό διατηρη¬ 
τέο μνημείο, σύμφωνα με τις διατάξεις του Ν. 1469/50, 
το κτίριο της Βιβλιοθήκης «Παλαμήδης» στο Ναύπλιο, 
μαζί με τον περιβάλλοντα χώρο του στα όρια της ιδιο¬ 
κτησίας, διότι αποτελεί αξιόλογο και αντιπροσωπευτικό 
δείγμα νεοκλασσικής αρχιτεκτονικής των μέσων του πε¬ 
ρασμένου αιώνα στο Ναύπλιο, και διότι είναι συνδεδεμένο 
με την ιστορία της πόλης αφού μέχρι το 1952 στέγαζε 
το σχολείο Θηλέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Οκτωβρίου 1988 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


Αρ ( «, ΔΙΟΙΚ/Β/42190 

Καθορισμός αριθμού προσωπικού με ανάθεση έργου από 
το Εθνικό Θέατρο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΟΛΙΤΙΣΜΟΥ 
Έχοντας υπόψη : 

1.. Τις διατάξεις του άρθρου 15 του Ν. 1735/87 «Προσ¬ 
λήψεις στο δημόσιο τομέα, κοινωνικός έλεγχος στ/) δη·ιόσια 
διοίκηση κλπ» (ΦΕΚ 195/Α/87). 

2. Τις ΔΙΠΙΔ/Φ40/9297/10.Υ1.87 και ΔΙΠΙΔ/Φ91/95/ 
3029/28.3.88 εγκυκλίους του/Υπουργείου Προεδρίας της 
Κυβέρνησης. 


3. Τις υπηρεσιακές ανάγκες του Εθνικού Θεάτρου κατά 
τη θεατρική περίοδο 1988—89, αποφασίζουμε : 

Καθορίζουμε τον αριθμό των προσώπων, στα οποία μπο¬ 
ρεί να ανατεθεί έργο με μίσθωση, από' το Εθνικό Θέατοο, 
σύμφωνα με τις διατάξεις των άρθρων 681 κ.επ. του Α¬ 
στικού Κώδικα, μέσα στη θεατρική περίοδο 1988-89, ως 
εξής : 

1. Δώδεκα (12) χορογράφοι - χοροδιδάσκαλοι 
Έργο : Διδασκαλία κίνησης χορού 
Προσόντα : Πτυχίο Σχολής Χορού 

Αμοιβή : 5.400.000 δρχ. συνολικά. 

2. Δεκαοκτώ (18) μουσικοσυνθέτες 

Έργο : Σύνθεση μουσικής επένδυσης των έργων. 
Προσόντα : Αναγνωρισμένης αξίας συνθέτες με ανάλογες 
μουσικές σπουδές. 

Αμοιβή : 10.800.000 δρχ. συνολικά. 

3. Τρεις (3) γλύπτες 

Εργο : Κατασκευή αγαλμάτων και αναγλύφων 
Προσόντα : Πτυχίο Σχολής Καλών Τεχνών. 

Αμοιβή : 1.500.000 δρχ. συνολικά. 

4. Εικοσιένα (21) σκηνογράφοι - ενδυματολόγοι. 

' Εργο . ,Κατασκευή μακετών που αφορούν στο θεατρικό 
χώρο του έργου και κατασκευή των ενδυμασιών του έργου. 

Προσόντα : Αναγνωρισμένης αξίας σκηνογραφική - ενδυ- 
ματολογική εργασία στο θεατρικό χώρο. 

Αμοιβή : 13.650.000 δρχ. συνολικά. 

5. Εικοσιένα '(21) σκηνοθέτες. 

Έργο : Διδασκαλία, κίνηση και συμπεριφορά των ηθο¬ 
ποιών στο έργο. 

Προσόντα : Δόκιμοι σκηνοθέτες στο χώρο του θεάτρου. 
Αμοιβή : 15.750.000 δρχ. συνολικά. 

6. Δεκαοκτώ (18) βοηθοί σκηνοθέτες. 

Έργο : Συνεργασία με το σκηνοθέτη κατά τη σκηνο¬ 
θεσία των έργων. 

Προσόντα : Σκηνοθετική πείρα. 

Αμοιβή : 7.200.000 δρχ. συνολικά. 

7. Δέκα (10) μουσικοί δάσκαλοι. 

Έργο : Μουσική διδασκαλία του έργου 
Προσόντα : Πτυχίο μουσικού εκπαιδευτηρίου 
Αμοιβή 4.000.000 δρχ. συνολικά. 

8. Δύο (2) βοηθοί μουσικών δασκάλων. 

Έργο : Συνεργασία με το μουσικό δάσκαλο κατά τη 
μουσική διδασκαλία των έργων. 

Προσόντα : Πτυχίο μουσικού εκπαιδευτηρίου 
Αμοιβή : 400.000 δρχ. συνολικά 

9. Δύο (2) βοηθοί χορογράφων. 

Έργο : Συνεργασία με το χορογράφο στη χορογραφία 
των έργων 

Προσόντα : Πτυχίο σχολής χορού 
Αμοιβή : 400.000 δρχ. συνολικά. 

10. Ένας (1) κατασκευαστής καπέλλων 

Έργο : Κατασκευή των καπέλλων που είναι αναγκαία 
για την παράσταση 

Προσόντα : Ειδικές τεχνικές γνώσεις στο αντικείμενο 
αυτό. 

Αμοιβή μ-100.000 δρχ. συνολικά. 

11. Δύο (2) οπερατέρ. 

Έργο : Χειρισμός της μηχανής κινηματογραφικής λήψης 
των παραστάσεων. 

Προσόντα : Άτομα αναγνωρισμένης αξίας με ανάλογο 
πτυχίο 

Αμοιβή : 400.000 δρχ. συνολικά. 

12. Δύο (2) δάσκαλοι ξιφασκίας. 

Έργο : Διδασκαλία ξιφασκίας 

Προσόντα : Ειδικές γνώσεις ξιφασκίας 

Αμοιβή : 200.000 δρχ. συνολικά 

13. Τρεις (3) δραματολόγοι. 

Έργο : Μελέτη υποβαλλομένων νεοελληνικών έργων και 
υποβολή σχεδίων δραματολογίας. 

Προσόντα : Φιλολογικές και θεατρικές σπουδές (δίπλωμα 
θεατρολογίας) 

Αμοιβή : 6.000.000 δρχ. συνολικά. 

14. Τρεις (3) πιανίστες 

Έργο : Εκτέλεση έργων για πιάνο 

Προσόντα : Πτυχίο σχολής πιάνου 
Αμοιβή : 600.000 δρχ. συνολικά. 

15. Τρεις (3) επιμελητές προγραμμάτων 

Έργο : Επιμέλεια της ύλης των προγραμμάτων των πα¬ 
ραστάσεων και αφισσών 

Προσόντα : Ειδικές γνώσεις και πείρα στις γραφικές 
τέχνες (γραφίστες) 

Αμοιβή : Για κάθε πρόγραμμα μέχρι 24 σελ. 40.000 
δρχ. και για κάθε αφίσσα 16.000 δρχ. . ' ' 

16. Δύο (2) στιχουργοί 

Έργο : Συγγραφή στίχων σύμφωνα με τις ανάγκες των 
έργων. 

Προσόντα : Αναγνωρισμένης φήμης στιχουργοί 

Αμοιβή : 600.000 δρχ. συνολικά. 

Η χρονική διάρκεια των ανωτέρω αναθέσεων θα είναι 
ίση με τη διάρκεια των δοκιμών και των παραστάσεων του 
θεατρικού έργου, για το οποίο έγινε η συγκεκριμένη ανά¬ 
θεση, εκτός της ανάθεσης στους δραματολόγους, η οποία 
θα διαρκέσει από 1.10.88 μέχρι 30.9.89. 

Τα πιο πάνω έργα, τα οποία αφορούν εργασίες που δεν 
ι^^ονται στο κύκλο καθηκόντων των υπαλλήλων του 
Εθνικού Θεάτρου, θα παρακολουθούνται κατά την εκτέ¬ 
λεσή τους από τις αρμόδιες Υπηρεσίες του Θεάτρου, η απα¬ 
σχόληση δε των ανωτέρω δεν θα συνδέεται με το ωράριο- 
λειτουργίας της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΑΠΟΣΤΟΛΟΣ ΚΑΚΛΑΜΑΝΗΣ Α. . Μ. (ΜΕΛΙΝΑ) ΜΕΡΚΟΥΡΗ 


ΑριΔ. ΤΜ. ΚΙΝ/ΦΟΥ 808/42464 (6) 


Τροποποίηση της 285/11233/15.3.88 απόφασης Υπουργού 

Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Τις διατάξεις : α) Του Ν. 1558/85 «Κυβέρνηση και 
Κυβερνητικά Όργανα», β) του Π.Δ. 941/77 «περί Οργα¬ 
νισμού του ΥΠΠΕ», γ) του Ν. 1597/86 «Προστασία και 
Ανάπτυξη της κιν/κής τέχνης, ενίσχυση της Ελληνικής 
Κιν/φίας και άλλες διατάξεις», δ) της με αρι-5. 5ο ικ.25880/ 
26.4.82 κοινής οποοργ, απόφασης (,Φ'ΕίΚ 216/2ΐ6.4.821) σχε¬ 
τικά με την αναμόρφωση Συλλογικών Οργάνων Γνωμο- 
δοτικής και Αποφασιστικής αρμοδιότητας του ΥΠΠΕ», 
ε) της Β/72480/30.12.83 απόφασης «Ανασύνθεση Συμ¬ 
βουλίων και Επιτροπών του ΥΠΠΕ και των εποπτευο- 
μένων απ’ αυτό Δ.Υ.». 

2. Της 285/11233/15.3.88 απόφασης «Συγκρότηση Γνω- 
μοδοτικού Συμβουλίου Κιν/φίας», αποφασίζουμε : 

Έροποκοιούμε την χαρ. 1 της με αρι-3. 285/11233/15.3.88 
απόφασής μας «Συγκρότηση Γνωμοδοτικοΰ Συμβουλίου Κιν/ 
φίας» και ορίζουμε Γραμματέα του Γνωμοδοτικού Συμ¬ 
βουλίου Κιν/φίας την Κωνσταντίνα Πισχιτζή, μόνιμη υπάλ¬ 
ληλο ΠΕΙ με βαθμό ΕΓ του ΥΠΠΟ με αναπληρώτρια την 
Βασιλική Μηλιτσοπούλου, μόνιμη υπάλληλο ΔΕ4 με βαθμό 

Β' του ΥΠΠΟ στις θέσεις της Φρίντας Δασκαλάκη και Αι¬ 
κατερίνης Τσούχλου-Λάζαρη, αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. ' 

Αθήνα, 12 Οκτωβρίου 1988 

Η ΥΠΟΥΡΓΟΙ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 

ΑΙΟΡΟηΖΕΙΖ ΣΦΑΛΜΑΤΩΝ 

Στο ΦΕΚ 708/Β' /26.9.198Β που δημοσιεύθηκε η υπουρ¬ 
γική απόφαση Κ.463/33/16.9.88, με την οποία εγκρίθηκε 
ο Κανονισμός Οργάνωσης και Λειτουργίας των Υπηρεσιών 
της Εταιρείας του Δημοσίου «Καταστήματα Αφορολογήτων 
Ειδών Α.Ε.» επιφέρονται οι κατωτέρω διορθώσεις : 

Σελ. 6629 : Στο άρθρο 4, στην 4η σειρά διορθώνεται το 
εσφαλμένο «Π.Δ. 86» στο ορθό «Π.Δ. 86/79». 

Σελ. 6631 : Στο άρθρο 12 «ΥΠΟΔΙΕΥΘΥΝΤΗΣ ΔΙ¬ 
ΟΙΚΗΤΙΚΟΥ», στην 20ή σειρά διορθώνεται το εσφαλμένο 
«... για θέματα που απασχολούν το Υπουργείο Εργασίας. . . 
στο ορθό «... για θέματα που απασχολούν το προσωπικό, 
όπως με το Υπουργείο Εργασίας. . .» 

Σελ. 6631 : Στο άρθρο 12, «ΥΠΗΡΕΣΙΑ ΠΡΟΣΩ¬ 
ΠΙΚΟΥ» στην 21η σειρά, διαγράφεται η φράση «Ειση- 
γείται για τα απαιτούμενα προσόντα του προς πρόσληψη 
προσωπικού» γιατί είναι 2 φορές γραμμένη. 

Σελ. 6631: Στο άρθρο 13, «ΔΙΕΥΘΥΝΣΗ ΕΜΠΟ¬ 
ΡΙΑΣ», διορθώνεται το εσφαλαένο «β. ΓΡΑΦΕΙΟ ΔΙΑΚΟ- 
ΣΜΗΣΗΣ» στο ορθό «β.ΓΡΑΦΕΙΟ ΔΙΑΚΟΣΜΗΣΕ ΗΣ» 

Σελ. 6631 : Στο άρθρο 13 «ΥΠΗΡΕΣΙΑ ΜΑΚΚΕΤΙΝΟ 
ΑΓΟΡΩΝ» διορθώνεται το εσφαλυ.ένο «β. ΓΡΑΦΕΙΟ 
ΕΡΕΥΝΑΣ» στο ορθό «β. ΓΡΑΦΕΙΟ ΕΡΕΥΝΑΣ Α¬ 
ΓΟΡΩΝ» 

Σελ. 6632 : Στο άρθρο 13 «ΥΠΗΡΕΣΙΑ ΜΑΚΚΕΤΙΝΟ 
ΑΓΟΡΩΝ» στην 5η σειρά διορθώνεται το εσφαλμένο «υπο¬ 
καταστημάτων» στο ορθό «υποκαταστάτων». ; 

Σελ. 6633 : Στο άρθρο 13 «ΥΠΗΡΕΣΙΑ ΠΩΛΗΣΕΩΝ» 
στην 17η σειρά διορθώνεται η εσφαλμένη πρώτη λέξη 
«διαπιστώνει» στην ορθή «διατυπώνει», 

Σελ. 6633 : Στο άρθρο 13 «ΓΡΑΦΕΙΟ ΕΛΕΓΧΟΥ 
ΠΩΛΗΣΕΩΝ» στην 21η σειρά διορθώνεται το εσφαλ¬ 
μένο «προσθήκες» στο ορθό «προθήκες». 

Σελ. 6634 : Στο άρθρο 13 «ΓΡΑΦΕΙΟ ΕΛΕΓΧΟΥ 
ΠΩΛΗΣΕΩΝ» στο γ. Το τμήμα Διαχείρησης Πωλήσεων, 
στην παράγραφο 4 και στην 3η σειρά διορθώνεται το εσ¬ 
φαλμένο «... μικροδαπανών την κάλυψη...» στο ορθό 
«... μικροδαπανών για την κάλυψη...» και στην παρά¬ 
γραφο 9 στην 3η σειρά διαγράφεται η φράση «και το με¬ 
ταβάλλει για την αντικατάσταση των εκτάκτων πτήσεων» 
γιατί είναι 2 φορές γραμμένο. 

Σελ. 6637: Στο άρθρο 13 «ΔΙΕΥΘΥΝΤΗΣ ΕΦΟΔΙΑ¬ 
ΣΜΟΥ, ΜΕΤΑΦΟΡΩΝ ΚΑΙ ΕΡΓΩΝ» στην παράγραφο 
8 και στην 4η σειρά διορθώνεται το εσφαλμένο «’. . .θέμα¬ 
τα...» στο ορθό «... αποθέματα. . . ». 

Σελ. 6637 : Στο άρθρο 13 «ΓΡΑΦΕΙΟ ΔΙΕΚΠΕΡΑΙ¬ 
ΩΣΗΣ ΠΑΡΑΓΓΕΛΙΩΝ και ΜΕΤΑΦΟΡΩΝ» στην πα¬ 
ράγραφο γ. και στην 3η σειρά διορθώνεται το εσφαλμένο 
«... των αποθεηκεύσεων...» στο ορθό «... των αποθη- 
κεύτρων...». 

Σελ. 6638: Στο άρθρο 15 «ΔΙΕΥΘΥΝΤΗΣ ΟΙΚΟΝΟ¬ 
ΜΙΚΩΝ ΥΠΗΡΕΣΙΩΝ» στην'· παράγραφο 9 και στην 3η 
σειρά διαγράφεται η φράση «Αναλυτικώτερα η Διεύθυνση 
Οικονομικών Υπηρεσιών αποτελέίται από τις εξής υπηρε¬ 
σίες και οργανικά τμήματα» και λεταφέρεται στο ίδιο 
άρθρο κάτω από τον τίτλο «ΔΙΕΥΘΥΝΣΗ ΟΙΚΟΝΟΜΙ¬ 
ΚΩΝ ΥΠΗΡΕΣΙΩΝ». 

Σελ. 6639 : Στο άρθρο 15 «ΥΠΗΡΕΣΙΑ ΛΟΓΙΣΤΗ¬ 
ΡΙΟΥ ΥΠΟΚΑΤΑΣΤΗΜΑΤΩΝ - ΠΡΟΤ-ΣΤΑΜΕΝΟΣ 

ΛΟΓΙΣΤΗΡΙΟΥ ΥΠΟΚΑΤΑΣΤΗΜΑΤΩΝ» στην 14η 
σειρά διορθώνεται το εσφαλμένο «Εισηγείται οικονομικές 
συνθήκες...» στο ορθό «Εισηγείται οικονομικές αναλύσεις 
. ..». 

Σελ. 6641 : Στο άρθρο 19 «ΠΩΛΗΤΗΣ - ΤΑΜΙΑΣ» 
στην παράγραφο 15 β. διορθώνεται το εσφαλμένο «είναι 
υπεύθυνος για την παραλαγή του ταμείου...» στο ορθό 
«είναι υπεύθυνος για την παραλαβή του ταμείου...» 

Σελ. 6645 : Στο άρθρο 23 «ΕΠΙΔΟΜΑ ΠΟΛΥΕΤΟΥΣ 
ΥΠΗΡΕΣΙΑΣ» στην παράγραφο 6 και στην 1η σειρά 
διορθώνεται το εσφαλμένο «...ασκούσε επάγγελμα...» 
στο ορθό «... ασκούσε αυτοτελές επάγγελμα...» 

Σελ. 6645 : Στο άρθρο 23 «ΕΠΙΔΟΜΑ ΕΥΘΥΝΗΣ» 
στην παράγραφο 3 και στην 1η σειρά διορθώνεται η πρώτη 
λέξη «Η ποσότητα...» στην ορθή «Η ποσόστοση». 

Σελ. 6646 : Στο άρθρο 23 «ΕΠΙΒΡΑΒΕΥΣΗ ΠΑΡΑ¬ 
ΓΩΓΙΚΟΤΗΤΑΣ (ΠΡΙΜ)» στο β. και στην 4η σειρά 


διορθώνεται το εσφαλμένο «... στο σύνολο και σ' αυτούς. . .» 
στο ορθό «... στο σύνολο των πωλήσεων και σ’ αυτούς...» 

Σελ. 6646 : Στο άρθρο 23 «ΔΩΡΟ ΚΑΘΑΡΩΝ ΚΕΡ¬ 
ΔΩΝ (ΒΟΝυδ)» στην παράγραφο 2 και στην 3η σειρά 
διορθώνεται το εσφαλμένο «. . .γίνεται με δωδεκατημόρια» 
στο ορθό «... ο υπολογισμός γίνεται με δωδεκατημόρια» 

Σελ. 6646 : Στο άρθρο 24 στην παράγραφο 1 και στην 
6η σειρά διορθώνεται το εσφαλμένο «...και αποφαίνεται 
από τους Διευθυντές...» στο ορθό «... και αποφαίνεται 
για τους Διευθυντές...»- 

Σελ. 6647 : Στο άρθρο 27 και στην παράγραφο 4γ διορ¬ 
θώνεται το εσφαλμένο «Η εφαρμογή του πριμ παραγωγι¬ 
κότητας από 0,5 % επί των πωλήσεων που είναι σήμερα, 
θα γίνει 0,8% από 1.1.90...» στο ορθό «Η εφαρμογή 
του πριμ παραγωγικότητας από 0,5 % επί των πωλήσεων 
που είναι σήμερα, γίνεται 0,8 % από 1.1.89 και 1 % από 
1.1.90...». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


